ปกติแฟนเป็นคนประจำเดือนมาปกติ แล้วได้รับประทานยาคุมฉุกเฉินหลังจากมีเพศสัมพันธ์ หลังจากนั้น 1 สัปดาห์มีอาการเลือดออกปวดท้องคล้ายประจำเดือนแต่ประมาณน้อย จากนั้นรอบที่ประจำเดือนมาปกติ ยังไม่มา อันนี้คือผลข้างเคียงของยาคุมหรือป่าวครับ แล้วประจำเดือนของเดือนนี้จะเลื่อนไปเดือนหน้าเลยหรือป่าวหรือว่ามีโอกาสเลี่ยงตั้งครรภ์สูงครับ
สวัสดีค่ะ davidการใช้ยาคุมฉุกเฉินกินภายใน 72 ชั่วโมงเพื่อป้องกันการตั้งครรภ์จากเพศสัมพันธ์ที่เกิดไปแล้วนั้น อาจจะทำให้เกิดผลข้างเคียงที่พบได้บ่อยๆจากการกินฮอร์โมนขนาดสูงเข้าไปในคราวเดียว เช่น ทำให้เลือดออกผิดปกติทางช่องคลอด ตามมาได้ในประมาณ 1-2 สัปดาห์ หรือทำให้ประจำเดือนมาคลาดเคลื่อนไปได้ แต่ไม่ควรเกิน 7 วันนับจากครั้งก่อน การใช้ยาคุมฉุกเฉินถ้าใช้อย่างถูกต้องภายในเวลาที่กำหนด จะช่วยลดโอกาสตั้งครรภ์ลงได้ประมาณ 80-90%ดังนั้นเลือดที่ออกมาอาจจะเป็นผลข้างเคียงของยาได้ และอาจมีการเลื่อนของประจำเดือนได้ แต่สุดท้ายแล้วควรจะมา ไม่ควรหายไปจนถึงเดือนถัดไปค่ะควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หากให้ผลลบ แต่ประจำเดือนก็ยังไม่มา ควรไปยืนยันผลที่รพ.อีกครั้ง